Jüri Pihl

Jüri Pihl (17. märts 1954 Kuressaares – 3. veebruar 2019) oli Eesti poliitik ja riigiametnik. 5. aprillist 2007 kuni 21. maini 2009 oli ta Eesti siseminister. 1977–1982 Tartu Riiklik Ülikool, õigusteaduskond, kaugõpe. 1975–1986 Eesti NSV Siseministeeriumi 7. osakonna inspektor 1986–1988 Tallinna Linna RSN TK Siseasjade Valitsuse kriminaaljälituse jaoskonnaülem 1988–1990 Võru Linna RSN siseasjade osakonna ülem 1990 Tallinna Linna RSN TK Siseasjade Valitsuse ülema asetäitja 1990–1991 Tallinna Politseiprefektuuri kriminaaljälituse ülem 1991–1993 Eesti Politseiameti Kaitsepolitsei direktor 1993–2003 Kaitsepolitseiameti peadirektor 2003–2005 Eesti Vabariigi peaprokurör 2005–2007 Justiitsministeeriumi kantsler 2007–2009 Eesti Vabariigi siseminister 2009–2010 Tallinna Linnavalitsuse abilinnapea 2010–2019 Andrei Žukovi lennundusettevõtete valdusfirma Panaviatic Holding AS direktor 7. märtsil 2009 toimunud Sotsiaaldemokraatliku Erakonna täiskogul valiti ta erakonna esimeheks. 16. oktoobril 2010 toimunud Sotsiaaldemokraatliku Erakonna esimehe valimistel kaotas Jüri Pihl Sven Mikserile. 12. veebruaril 2015 astus ta Sotsiaaldemokraatlikust Erakonnast välja, selgitades, et pole niigi aastaid tegevpoliitikas osalenud ja soovib keskenduda tegevusele erasektoris. Kaitsepolitseiamet (kapo) algatas 2009. aasta septembris välisministeeriumi avalduse põhjal riigisaladuse lekitamise kriminaalasja, kuna ajakirjanduse uudistes avaldati, et 2009. aasta kevadel tühistas ajutiselt siseministri kohuseid täitnud justiitsminister Rein Lang Schengeni viisaruumi nn mustast nimekirjast Venemaa poliitikute Sergei Markovi ja Vassili Jakemenko viisakeelud. Jüri Pihl esitas 2. detsembril 2009 kapole avalduse, kus palus seoses viisakeelu tühistamisega alustada kriminaalmenetlust reformierakondlastest peaminister Andrus Ansipi, välisminister Urmas Paeti ja viisakeelu tühistanud Rein Langi suhtes riigireetmise asjus. Kapo keeldus Pihli avaldust ajakirjandusele avalikustamast . Rein Lang esitas 16. detsembril 2009 kapole suuliselt taotluse Pihli kuriteoteate talle väljastamiseks ning kapo andis avalduse koopia Rein Langile. Rein Lang avalikustas avalduse ajakirjanduses . Algselt väitis Urmas Paet, et viisakeeldu palusid tühistada "Eesti partnerid Euroopa Liidus", kuid Euroopa Komisjoni õigus-, vabadus- ja turvalisusküsimuste pressiesindaja Michele Cercone lükkas välisminister Urmas Paeti väite tagasi . Kaitsepolitsei lükkas Pihli avalduse tagasi ja ei algatanud menetlust, misjärel saatis Jüri Pihl reformierakondlastest ministritele esitatud avalduse pärast vabanduse. 1998 – Valgetähe IV klassi teenetemärk 2003 – Kotkaristi III klassi teenetemärk Eesti rahvusvahelise kuritegevuse ristteel – Eesti sisemine julgeolek ja selle tähtsus Euroopa Liidule “Aprillirahutuste” õppetund Eestile – Eesti Päevalehe veebiväljaanne, 12.07.2007. Jüri Pihlil on esimesest abielust laps. Aastaid oli Pihli elukaaslane uurija ja kunagine Võru uurimisbüroo direktor Kaire Jaakson, kuid see liit purunes. Tema teine abikaasa oli riigiprokurör Lavly Perling (Lepp). Ta on maetud Tallinna Metsakalmistule. Sotsid valisid parteijuhiks Sven Mikseri // ERR-i uudisteportaal, 16.10.2010 Sotside eksjuht astus erakonnast välja. ERR Uudised, 12.02.2015. Endine sotside juht Jüri Pihl astus erakonnast välja Postimees, 12. veebruar 2015 "Juhtkiri: Langi skandaal?" Postimees, 23. september 2009 "Pihl süüdistas kolme ministrit riigireetmises" Postimees, 15. detsember 2009 "Kapo teatel sai Lang koopia Pihli avaldusest eraisikuna" Postimees, 28. detsember 2009 "Euroopa Komisjoni esindaja eitas survet viisakeelu osas" Euroopa Liidu infokeskus Pihl: saatsin reformierakondlastest ministritele vabanduse, Postimees 30. detsember 2009 Mis juhtus prokurör Aasmanniga?, Eesti Ekspress 21. juuni 2007 Siseminister Jüri Pihl abiellus salaja, Delfi 28. veebruar 2008 Jüri Pihl ja Lavly Lepp lahutasid abielu, Delfi 17. september 2010 Online-intervjuu: vastab Jüri Pihl – Postimees, 11. märts 2009 Argo Ideon. Siseminister Jüri Pihl: ma ei võta rahandusministri kohta – Postimees, 15. mai 2009 Tarmo Vahter. Hallinevate vuntsidega mees – Eesti Ekspress, 3. september 2009 Veebikaamera Jüri Pihli kabinetist Kärt Anvelt, Raimo Poom. Ennekuulmatu süüdistus: riigi reetis kolm ministrit korraga. EPL, 16. detsember 2009